ایران-دا اؤتن گون عرضینده داها 197 نفر کروناویروس‌دان (کووید-19) اؤلوب.
بونو ایرانین ساغیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بئللیکله ایران-دا بو ویروس‌دان اؤلنلرین سایی 16 مین 766 نفره یوکسلیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 674 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 304 مین 204 نفره چاتیب. ویروس داشیییجیلاریندان‌ 4 مین 021 نفرین وضعیتی آغیردیر.
ناظیرلیک رسمی‌سی ایران-دا 263 مین 519 نفرین کروناویروس‌دان ساغالدیغینی دئییب.
بیلدیریب کی، تهران، مازنداران، گولوستان، فارس، دوغو آذربایجان، اردبیل، اصفهان، البرز، ایلام، رضوی خوراسانی، کرمان، قوزیی خوراسان، سمنان، لرستان و هرمزگان ویلایتلری قیرمیزی زونا حساب اولونور.
ایران-دا ایندییه‌دک 2،45 میلیون‌دان چوخ تشخیص تستی حیاتا کئچیریلیب.
